Amitriptilin ya iku obat antidhéprésan sing dipigunakaké kanggo ngatasi dhéprési énthèng nganti abot. Obat iki mbiyantu ngenthéngaké rasa sumelang sakéngga panandhang bisa luwih mayar lèrén. Amitriptilin kang kalebu golongan antidhéprésan trisiklik makarya kanthi cara njaga kaseimbangan kadhar serotonin lan norepinephrine ing sistem saraf pusat. Pawèhan amitriptilin marang pawongan sing ora nemahi dhéprési ora ndayani apa-apa ing swasana atiné ananging bisa nyebabaké rasa ngantuk. Jeneng dagang obat iki ya iku Amitriptilina HCl, Trilin, lan Amitriptyline.

Mèkanisme makarya 
Amitriptilin minangka sanyawa obat sing asipat antikolinergik (ndayani sistem saraf) lan sedatif. Sakwisé dicerna, sanyawa saka obat banjur dimetabolisme dadi nortriptyline kang bisa ngalangi reuptake norepinefrin dlan serotonin pramila kadadéan kaluwihan  serotonin lan norepinefrin ing utek. Ganggunan ing reuptake serotonin lan norepinefrin iki dipitayani minangka salah sawijining sebab utama dumadiné dhéprési. Sakèngga kabisan amitriptilin ngehambat prosès iki bisa mbiyantu ngenthèngaké pratandha dhéprési kanthi ndandani swasana ati.

Indhikasi 
Amitriptilin bisa ngréwangi mundhakaké mood lan pangrasa bungah, nyuda rasa sumelang lan rasa tegang, mbiyantu panandhang insomnia amrih bisa turu luwih angler, lan mbiyantu panandhang luwih duwé énergi. Piguna liya saka obat iki ya kuwi kanggo nambani nyeri saraf, (kaya ta neuropati perifer, postherpetic neuralgia), ganggunan mangan (bulimia), perkara kajiwanan utawa ganggunan swasana ati liya (kaya ta rasa kuwatir) lan kanggo menggak lara sirah migrain.

Dhosis 
Amitriptilin duwé sedhiyanan tablèt kanthi kadhar 10 mg, 25 mg, 50 mg, 75 mg, 100 mg dan 150 mg. Masiyo mengkono, sedhiyanan sing ana ing Indonesia amung sing 25 mg (Trilin, Amitriptyline HCL lan Amitriptyline) lan 50 mg (Amitriptyline). Panandhang kanthi lelara dhéprési diwènèhi amitriptilin dhosis wiwitan 25–50 mg sepisan sedina. Dina sabanjuré bisa diwènèhi 25 mg saben 5-7 dina. Ing dhéprési abot, dhosis bisa diundhakaké nganti 300 mg saben dina. Nalika mènèhi dhosis uga bisa kapara-para dadi pirang-pirang dhosis.

Interaksi obat 
Pawongan sing ngonsumsi amitriptilin bebarengan karo obat liya bisa nuwuhaké interaksi obat kaya déné:

 Bisa mundakaké risiko sindrom serotonin sing duwé akibat ningkataké pakaryan sèl saraf lan mbebayani nyawa menawa dikonsumsi bareng  linezolid, fentanyl, lithium, tramadol, utawa antidépresan liyané.
 Munggahaké kadhar obat ing ili getih menawa dikonsumsi karo methylphenidate, cimetidine, antipsikotik, lan antagonis kalsium.
 Nyuda kadhar obat ing ili getih menawa dikonsumsi karo barbiturat, rifampicin, lan antikonvulsan.
 Duwé resiko ngurangi èfèk obat clonidine menawa diombé bebarengan.
 Munggahaké resiko artimia menawa dikonsumsi karo biat antiartimia (kaya amiodarone), antihistamin, terfenadine, hormon tiroid, lan cisapride.

Èfèk samping 
Èfèk samping sajroning ngonsumsi amitriptilin kaya ta:

Lambé garing
 Pasawangan burem
Pupil gedhé
Bidhuren
 Dhegelen
 Angèl nguyuh
 Kringeten
 Trémor
 Ruam kulit
 Hipomania
Pamudhunan nepsu sèksual
 Bingung (wong tuwa)
 Ganggunan solah bawa (bocah)

Ing kahanan kang fatal bisa nyebabaké:

Stroke nganti koma
 Jantung dheg-dhegan
 Impotènsi
 Takikardi (denyut jantung mundhak)
 Hipotensi (tekanan getih cendhèk)
 Karusakan saraf tepi (néuropati pèrifer) 
 Ganggunan koordinasi otot (ataksia)

Kapustakan 

Obat